钦定古今图书集成/明伦汇编/官常典/第082卷 > 武邑王义兴
## 钦定古今图书集成/明伦汇编/官常典/第082卷 > 武邑王义兴

按《魏书南安王桢传》，“桢子中山献武王英，英子文庄
王熙。异母弟义兴出后叔父并洛。肃宗初，除员外散
骑侍郎。及熙之遇害也，义兴以别后得不坐，稍迁辅
国将军、通直散骑常侍。孝庄初，于河阴遇害。赠中军
将军、瀛州刺史，后赠散骑常侍、征东将军，馀如故。义
兴妻赵郡李氏，李颇有妇工，为尔朱荣妻所亲昵。永”
安中，追封义兴燕郡王，邑五百户。寻改封钜鹿王，又
改封武邑王。子述，袭。天平中，通直郎。齐受禅，爵例降。